有性趣:真人動畫 後庭塞故事
殿堂級成人影片導演Erika Lust每年都有新作,而佢最近推出嘅作品相當有話題性,皆因呢套並非純粹鹹片,而係一套四級真人動畫。
來自瑞典嘅46歲女導演Erika Lust,自2004年推出處女執導作《The Good Girl》後,憑住女性主義嘅風格而名聲大噪,喺各個成人影片頒獎禮上屢獲殊榮。而佢最新推出嘅作品搞搞新意思,唔係純粹一部成人影片,而係以一支被女主人遺忘嘅後庭塞為主角嘅真人動畫,片長約7分鐘,故事講一支名叫Bootie Fem嘅粉紅色後庭塞,望住女主人跟男伴曳曳期間,跟其他被遺忘於抽屜中嘅情趣玩具夥伴,回憶起以前伴隨女主人性高潮嘅日子。Erika Lus表示係被日本成人動畫啟發,除咗帶來視覺衝擊外,喺創作上亦有更大空間。至於片中後庭塞嘅自白,佢表示理念嚟自人工智能普及化,覺得未來可能會出現有人性嘅情趣玩具出現。